**DPR Füzetek**

**2013/II.**

**A Széchenyi István Egyetem 2013-as pályakövetési vizsgálata a 2008-ban, 2010-ben és 2012-ben abszolutóriumot vagy diplomát szerzettek körében**

Szerkesztő: Tamándl László

Széchenyi István Egyetem

Győr, 2013.

Kiadja az

**?**

A felmérést a Széchenyi István Egyetem Kommunikációs és Szolgáltató központja végezte.

Szerkesztő: Tamándl László

Szerzők:

**Cserpes Imre**

**Filep Bálint**

**Kovács Zsolt**

**Májer Eszter Petra**

**Páthy Ádám**

**Szabó Sarolta**

**Tamándl László**

**Tátrai Zsófia**

**Tömböly Teodóra**

Tartalomjegyzék

[1. Bevezetés 4](#_Toc369523109)

[2. Értékelés 6](#_Toc369523110)

[2.1. Általános adatok, reprezentativitás 6](#_Toc369523111)

[2.2. Szocio-demográfiai adatok 9](#_Toc369523112)

[2.3. Elhelyezkedés 11](#_Toc369523113)

[2.4. Foglalkoztatási státusz 15](#_Toc369523114)

[2.5. Az egyetemi képzés értékelése 23](#_Toc369523115)

[2.6. Továbbképzés 31](#_Toc369523116)

[3. Összefoglalás 33](#_Toc369523117)

[4. Melléklet 34](#_Toc369523118)

[4.1. Módszertan 34](#_Toc369523119)

1. Bevezetés

Egyetemünkön a korábbi évek gyakorlatához hasonlóan 2012-ben is elvégeztük a diplomás pályakövetést, melyet a 2005. évi CXXXIX. Felsőoktatásról szóló törvény tett kötelezővé a felsőoktatási intézmények számára. Ebben az évben a 2008-ban, 2010-ben és 2012-ben végzett, illetve abszolutóriumot szerzett hallgatók vettek részt a felmérésben. A Széchenyi István Egyetemen kiemelt fontossággal bír a diplomás pályakövetés, ezt igazolja az is, hogy Egyetemünkön már a törvényi kötelezettséget megelőzően folytak a jelenlegihez hasonló felmérések.

A diplomás pályakövetésből származó információk a felsőoktatás teljesítményének legjobb mutatói. A végzettek megkérdezéséből származó eredmények kiemelkedő fontossággal bírnak az intézmény számára, hiszen olyan visszacsatolást biztosítanak, ami megfelelő alapként szolgál a fejlődéshez, fejlesztéshez. A diplomát/abszolutóriumot szerzettek elhelyezkedésének sikeressége - mennyi időn belül sikerült elhelyezkedniük, milyen kereseti feltételek mellett, milyen munkaadónál - nagymértékben befolyásolja nem csak az intézmény megítélését, hanem a leendő hallgatók pályaorientációját, intézmény- illetve szakválasztását is. A kérdőív eredményeit elemezve arra is fény derül, hogy a már végzett hallgatók hány százaléka helyezkedett el a korábban kiválasztott szakmában, s mennyien döntöttek úgy, hogy tanulmányaik befejeztével inkább másik szakterületen próbálnak szerencsét. A pályaelhagyás okait kutatva fény derülhet az esetleges képzési hiányosságokra, melyeket figyelembe véve az intézmény megfelelő változtatásokkal javíthat a szak megítélésén és munkaerő-piaci hasznosíthatóságán.

A felsőoktatás fejlesztésének egyik elengedhetetlen eleme, egyben a pályakövetési rendszer kutatott területe is, az adott intézményben folytatott képzések munkaerő-piaci megfelelése. Ez azonban csak egy módon lehetséges, ha a felsőoktatási intézmény és a munkaerőpiac szereplői erős kapcsolatot építenek ki egymással, így a képzések az aktuális igényeknek megfelelően alakíthatóak. A Széchenyi István Egyetem bővelkedik ilyen kapcsolatokban, hiszen a Practing Irodán, valamint a Karrier Irodán keresztül szoros kapcsolatot ápol a régió dinamikusan fejlődő iparával.

A vizsgálat reprezentativitása érdekében kiemelt fontosságú, hogy az intézmény kutatásban résztvevő munkatársai megfelelő számú öregdiákot érjenek el a lekérdezések során. A megkereséseknél sajnos számolni kell azzal, hogy a mintába került potenciális válaszadók egy részét nem lehet elérni, vagy egyszerűen nem lesz hajlandósága az együttműködésre. Ez a probléma sajnos nem kikerülhető, de orvosolható, azonban ehhez szükséges, hogy az intézmény jó kapcsolatot ápoljon a már végzett hallgatóival, tájékoztassa őket a fejlesztésekről, változásokról, újonnan induló képzésekről. Így a Széchenyi István Egyetemen működő Öregdiák Iroda által végzett tevékenység – öregdiák hálózat kiépítése – még inkább felértékelődik.

Mindezeket figyelembe véve folytatja intézményünk a Diplomás Pályakövetést, e rendszer keretében jött létre jelen tanulmány is, mely értékes információkkal szolgál az egyetem munkavállalói, oktatói, leendő, jelenlegi és egykori hallgatói számára egyaránt.

1. Értékelés

2.1. Általános adatok, reprezentativitás

2008-ban, 2010-ben és 2012-ben összesen 3584 fő szerzett diplomát vagy abszolutóriumot Egyetemünkön, közülük 1111 fő töltötte ki kérdőívünket. A kitöltési arány egyetemi szinten 31%, ami a tavalyi évhez képest jelentős növekedést jelent, hiszen akkor ez az érték 21,41% volt. A részletes adatokból jól látható, hogy legnagyobb arányban (40,02%) a 2012-es év végzettjei töltötték ki a kérdőívet, ennek oka lehet, hogy ők még jobban kötődnek az egyetemhez, esetleg további tanulmányokba kezdtek a végzést követően, így kitöltési hajlandóságuk nagyobb volt.

1. táblázat: A vizsgálat reprezentativitása

|  |  |  |  |
| --- | --- | --- | --- |
| Végzés éve | Diplomát szerzett hallgatók (fő) | Kérdőívet kitöltő hallgatók (fő) | Kitöltés aránya  |
| 2008 | 1535 | 365 | 23,78% |
| 2010 | 1042 | 343 | 32,92% |
| 2012 | 1007 | 403 | 40,02% |
| Összesen | 3584 | 1111 | 31,00% |

Forrás: pályakövetési kérdőívek adatai

A kitöltési aktivitást karonként/intézetenként megfigyelve a következőkkel szembesülünk. Elsőként a 2008-as adatokat elemezve láthatjuk, hogy a kitöltők száma a Műszaki Tudományi Karon a legmagasabb 59,7% (218 fő), ezt követi a Kautz Gyula Gazdaságtudományi Kar, ahol az összes kitöltő 31,2%-a (114 fő) végzett. Természetesen ez a kitöltési arány nem meglepő, hiszen évről-évre ezen a két karon a legmagasabb a hallgatók és ebből következve a végzettek létszáma is.

1. táblázat: A válaszadók száma 2008-ban végzett évfolyamban (fő)

|  |  |
| --- | --- |
| Kar | Válaszadók száma (fő) |
| DFK | 21 |
| KGYK | 114 |
| MTK | 218 |
| PLI | 10 |
| VTI | 2 |
| **Összesen** | **365** |

Forrás: pályakövetési kérdőívek adatai

A 2010-ben végzettek közül 343 hallgató töltötte ki diplomás pályakövetési kérdőívünket. A válaszadók karonkénti/intézetenkénti megoszlása hasonló a 2008-as évfolyamhoz. Ismételten a Műszaki Tudományi Kar végzettjei töltötték ki a legnagyobb számban a kérdőívet, összesen 200 fő. Őket követik a Kautz Gyula Gazdaságtudományi Kar volt hallgatói, összesen 108 fő. Ha a 2008-as végzős évfolyamhoz viszonyítjuk a válaszokat, akkor láthatjuk, hogy míg 2008-ban a kitöltők csupán 2,7%-a volt a Petz Lajos Egészségügyi és Szociális Intézet tanulója, addig 2010-ben már a válaszadók 4,37%-az intézet öregdiákja.

1. táblázat: A válaszadók száma 2010-ben végzett évfolyamban (fő)

|  |  |
| --- | --- |
| Kar | Válaszadók száma (fő) |
| DFK | 18 |
| KGYK | 108 |
| MTK | 200 |
| PLI | 15 |
| VTI | 2 |
| **Összesen** | **343** |

Forrás: pályakövetési kérdőívek adatai

A válaszadók száma – az általunk vizsgált harmadik évfolyam (2012-ben végzettek) esetén – elérte a 403 főt. A korábbi két öregdiák évfolyamokhoz hasonlóan most is a Műszaki Tudományi Kar öregdiákjai töltötték ki a kérdőívet legnagyobb arányban (59,31%, 239 fő). A kitöltési arányokat tekintve a második helyen még mindig a Kautz Gyula Gazdaságtudományi Kar áll, jól látható, hogy a korábbi évekhez képest a válaszadásokból való részesedésük 25,56%-ra csökkent. Míg 2010-ben ez az érték 31,49% volt.

1. táblázat: A válaszadók száma 2012-ben végzett évfolyamban (fő)

|  |  |
| --- | --- |
| Kar | Válaszadók száma (fő) |
| DFK | 33 |
| KGYK | 103 |
| MTK | 239 |
| PLI | 18 |
| VTI | 10 |
| **Összesen** | **403** |

Forrás: pályakövetési kérdőívek adatai

Összességében - a három évfolyam tekintetében - a válaszadási hajlandóság visszatükrözi a karok/intézetek közötti erőviszonyokat. Ahol a legtöbben tanulnak/végeznek, onnan érkezik a legtöbb kitöltött kérdőív is.

1. táblázat: A válaszadók karok/intézetek szerinti megoszlása

|  |  |
| --- | --- |
| Kar | Válaszadók aránya  |
| DFK | 6,48% |
| KGYK | 29,25% |
| MTK | 59,14% |
| PLI | 3,87% |
| VTI | 1,26% |

Forrás: pályakövetési kérdőívek adatai

A válaszadók nemek szerinti megoszlását figyelve jól látható, hogy mindegyik évfolyam esetében a férfiak töltötték ki nagyobb számban a kérdőívet.

1. táblázat: A válaszadók nemek szerinti megoszlása

|  |  |  |
| --- | --- | --- |
| Végzés éve | férfi | nő |
| 2008 | 57,53% | 42,47% |
| 2010 | 53,64% | 46,36% |
| 2012 | 59,80% | 40,20% |
| **Összesen** | **57,16%** | **42,84%** |

Forrás: pályakövetési kérdőívek adatai

A következő táblázatban a kitöltők nemek szerinti megoszlása látható karonként és évfolyamonként egyaránt. Ebből is jól látható, hogy mely karon (Műszaki Tudományi Kar) vannak túlnyomó többségben a férfi hallgatók.

1. táblázat: A válaszadók nemek szerint, évfolyamonként (fő)

|  |  |  |  |
| --- | --- | --- | --- |
| Kar | 2008 | 2010 | 2012 |
| férfi | nő | férfi | nő | férfi | nő |
| DFK | 14 | 7 | 7 | 11 | 17 | 16 |
| KGYK | 26 | 88 | 32 | 76 | 25 | 78 |
| MTK | 166 | 52 | 143 | 57 | 191 | 48 |
| PLI | 2 | 8 | - | 15 | 1 | 17 |
| VTI | 2 | - | 2 | - | 7 | 3 |
| **Összesen** | **210** | **155** | **184** | **159** | **241** | **162** |

Forrás: pályakövetési kérdőívek adatai

* 1. Szocio-demográfiai adatok

A diplomás pályakövetési kérdőívet kitöltők családi állapotát vizsgálva jól látható, hogy mind három végzett évfolyam esetében az egyedülállóak vannak legnagyobb arányban, az összes kitöltőt figyelembe véve 50,23%. Ha évfolyamonként nézzük az adatokat, akkor az egyedülállóak aránya a 2012-ben végzettek között a legmagasabb. Élettársi vagy tartós együttélési kapcsolatban élők legmagasabb arányban (28,86%) a 2010-es évfolyamnál fordulnak elő. Szintén ezen évfolyam esetében legmagasabb az elváltak aránya is. Míg a másik két végzett évfolyamban az arány nem éri el az 1%-ot sem, addig itt 2,04%. A nős vagy férjezett kitöltők aránya a 2008-ban végzettek esetében a legmagasabb (38,63%). Sajnálatos módon van olyan már végzett hallgatónk, aki megözvegyült, egyedül a 2010-es évfolyamban, arányuk 0,58% (2fő).

1. táblázat: A végzettek családi állapot szerinti megoszlása

|  |  |  |  |  |  |
| --- | --- | --- | --- | --- | --- |
| Végzés éve | Egyedülálló | Élettársi vagy tartós együttélési kapcsolatban él | Elvált | Házas | Özvegy |
| 2008 | 39,73% | 21,10% | 0,55% | 38,63% | 0,00% |
| 2010 | 48,98% | 28,86% | 2,04% | 19,53% | 0,58% |
| 2012 | 60,79% | 22,08% | 0,25% | 16,87% | 0,00% |
| **Összesen** | **50,23%** | **23,85%** | **0,90%** | **24,84%** | **0,18%** |

Forrás: pályakövetési kérdőívek adatai

Családi állapotot nemek szerint vizsgálva jól látható, hogy az egyedülállóak és az elváltak nagyobb arányban fordulnak elő a férfiak között. A három évfolyamban végzett férfiak több mint fele (57,01%) egyedülálló. Az élettársi vagy tartós együttélés (27,52%) valamint a házastársi kapcsolat (30,46%) pedig inkább a nőkre jellemző. A következő táblázatból pedig kiderül, hogy a korábban említett két megözvegyült végzett hallgató mindegyike hölgy.

1. táblázat: A végzettek családi állapota nemek szerint

|  |  |  |  |  |  |
| --- | --- | --- | --- | --- | --- |
| Nem | Egyedülálló | Élettársi vagy tartós együttélési kapcsolatban él | Elvált | Házas | Özvegy |
| Férfi | 57,01% | 21,10% | 1,26% | 20,63% | 0,00% |
| Nő | 41,18% | 27,52% | 0,42% | 30,46% | 0,42% |
| **Összesen** | **50,23%** | **23,85%** | **0,90**% | **24,84%** | **0,18%** |

Forrás: pályakövetési kérdőívek adatai

A következő táblázat a végzett hallgatók megoszlását mutatja gyermekeik száma alapján. A kérdőívet kitöltő végzettek többségének (64,50%) egy gyermeke van. Ha ezt az értéket évfolyamonként is megvizsgáljuk, akkor a legtöbb egy gyermekes szülő a 2010-es évfolyamban végzett. Két gyermekes szülők aránya a 2012-es évfolyamban végzett kitöltőknél a legmagasabb (37,93%). Míg a 2008-ban végzett kitöltők 2,08%-ának van három gyermeke, addig ez az arány a 2012-es végzettek esetén már jóval magasabb, 10,34%. Négy, illetve három gyermekes végzettek a kitöltők közül két évfolyamban találhatóak, a 2008-as és 2010-es esetében is 2-2 főről beszélhetünk (2,08% és 4,55%).

1. táblázat: A végzettek megoszlása gyermekeik száma alapján (%)

|  |  |  |  |  |  |
| --- | --- | --- | --- | --- | --- |
| Végzés éve | 1 | 2 | 3 | 4 | 5 |
| 2008 | 65,63% | 30,21% | 2,08% | 2,08% | 0,00% |
| 2010 | 70,45% | 20,45% | 4,55% | 0,00% | 4,55% |
| 2012 | 51,72% | 37,93% | 10,34% | 0,00% | 0,00% |
| **Összesen** | **64,50%** | **28,99%** | **4,14%** | **1,18%** | **1,18%** |

Forrás: pályakövetési kérdőívek adatai

A kérdőívet kitöltő öregdiákok lakhely szerinti megoszlását összefoglaló táblázatból kiderül, hogy 25,20%-uk él Győrben, 22,59%-uk a Nyugat-dunántúli régió valamely megyéjében, 15,57%-uk Budapesten, 32,67%-uk Magyarország (Nyugat-dunántúli régión kívüli) megyéjében és csupán 3,96%-uk él jelenleg külföldön. Győri lakhellyel az évfolyamok közül a 2012-ben végzettek rendelkeznek legnagyobb arányban (32,26%) – valamint rájuk jellemző leginkább a külföldi lakhely is (5,71%) - míg Budapesten legnagyobb arányban (19,18%) a 2008-ban végzettek élnek.

1. táblázat: Az öregdiákok lakhely szerinti megoszlása

|  |  |  |  |  |  |
| --- | --- | --- | --- | --- | --- |
| Végzés éve | Győr | Nyugat-dunántúli régió | Budapest | Magyarország más megyéi | Külföld |
|
| 2008 | 18,08% | 23,84% | 19,18% | 36,71% | 2,19% |
| 2010 | 24,49% | 22,45% | 17,20% | 32,07% | 3,79% |
| 2012 | 32,26% | 21,59% | 10,92% | 29,53% | 5,71% |
| Összesen | **25,20%** | **22,59%** | **15,57%** | **32,67%** | **3,96%** |

Forrás: pályakövetési kérdőívek adatai

* 1. Elhelyezkedés

A diplomás pályakövetési kérdőív külön kitér a végzettek elhelyezkedésének irányaira és körülményeire. Az adott válaszokból kiderült mennyi időn belül sikerült munkát találniuk a frissen diplomát szerzett hallgatóknak. Ezeket nem csak önmagukban vizsgáltuk, hanem összehasonlításra kerültek a végzéskor adott feleletekkel. Ebben a részben vizsgáltuk azt is, hogy az öregdiákok 14 éves kori lakhelyéhez képest jelenleg hol élnek, hány százalékuk költözött el fiatalkori lakhelyéről.

Az öregdiákok jelenlegi lakhely szerinti megoszlását összehasonlítva a 14 éves kori lakhellyel jól látható, hogy jelentősen megnőtt a győri és a budapesti lakhellyel rendelkezők száma, ez nyilvánvalóan összefügg részben a volt hallgatók elhelyezkedési lehetőségeivel, részben az esetleges újabb tanulási folyamatokkal, illetve a családi kapcsolatok változásaival.

1. táblázat: Az öregdiákok lakhely szerinti megoszlása jelenleg és 14 éves korban

|  |  |  |  |  |  |
| --- | --- | --- | --- | --- | --- |
| Végzés éve | Győr | Nyugat-dunántúli régió | Budapest | Magyarország más megyéi | Külföld |
| 14 éves kori lakhely | jelenlegi | 14 éves kori lakhely | jelenlegi | 14 éves kori lakhely | jelenlegi | 14 éves kori lakhely | jelenlegi | 14 éves kori lakhely | jelenlegi |
| 2008 | 11,78% | 18,08% | 36,71% | 23,84% | 2,74% | 19,18% | 47,40% | 36,71% | 1,37% | 2,19% |
| 2010 | 11,95% | 24,49% | 33,82% | 22,45% | 3,50% | 17,20% | 48,10% | 32,07% | 2,62% | 3,79% |
| 2012 | 18,86% | 32,26% | 27,54% | 21,59% | 4,71% | 10,92% | 45,41% | 29,53% | 3,47% | 5,71% |
| **Összesen** | **14,40%** | **25,20%** | **32,49%** | **22,59%** | **3,69%** | **15,57%** | **46,89%** | **32,67%** | **2,52%** | **3,96%** |

Forrás: pályakövetési kérdőívek adatai

Ha megfigyeljük a 2009 óta vizsgált adatokat (1. ábra), láthatjuk, hogy azóta megnövekedett a Nyugat-dunántúli régión és a fővároson kívüli területről érkezők aránya. A négy évvel ezelőtti 37,86%-hoz képest 2013-ban 46,89% volt azoknak az aránya, akik más régióból érkeztek.

1. ábra: Az öregdiákok lakhely szerinti megoszlása jelenleg és 14 éves korban (2009-2013)

Forrás: hallgatói és pályakövetési kérdőívek adatai

A már végzett hallgatók elhelyezkedését számos tényező befolyásolja, közöttük a lakhely is. A következő táblázatban az öregdiákok lakhely és munkahely szerinti megoszlását figyelhetjük meg, melyből kiderült, hogy többen vannak, akik ingáznak mindennapjaik során, ami mára már nem szokatlan, a munkaerőpiacon való elhelyezkedési problémák rugalmasabbá tették a munkakereső fiatalokat. Összességében elmondható, hogy végzettjeink 45,09%-a a Nyugat-dunántúli régióban hasznosítja megszerzett tudását, 19,44% Budapesten dolgozik, 3,87% közülük úgy jár be mindennap a fővárosba. A külföldön szerencsét próbálók aránya 5,31%.

1. táblázat: Az öregdiákok lakhely és munkahely szerinti megoszlása

|  |  |  |  |  |  |
| --- | --- | --- | --- | --- | --- |
| Végzés éve | Győr | Nyugat-dunántúli régió | Budapest | Magyarország más megyéi | Külföld |
| Lakhely | Munkahely | Lakhely | Munkahely | Lakhely | Munkahely | Lakhely | Munkahely | Lakhely | Munkahely |
| 2008 | 18,08% | 21,10% | 23,84% | 18,08% | 19,18% | 26,85% | 36,71% | 29,86% | 2,19% | 4,11% |
| 2010 | 24,49% | 27,11% | 22,45% | 17,49% | 17,20% | 16,91% | 32,07% | 33,82% | 3,79% | 4,66% |
| 2012 | 32,26% | 32,75% | 21,59% | 18,11% | 10,92% | 14,89% | 29,53% | 27,30% | 5,71% | 6,95% |
| **Összesen** | **25,20%** | **27,18%** | **22,59%** | **17,91%** | **15,57%** | **19,44%** | **32,67%** | **30,15%** | **3,96%** | **5,31%** |

Forrás: pályakövetési kérdőívek adatai

Mindhárom évben végzett hallgatóink több mint fele, összességében 57,51 %-uk már a záróvizsgát követő 1 hónapon belül munkába állt, összességében pedig a végzettek 91,43%-a fél éven belül el tudott helyezkedni. Ezzel szemben átlagosan csupán 3,95% volt az, aki egy éven belül sem talált munkát.

1. táblázat: Az elhelyezkedés időtartama

|  |  |  |  |  |
| --- | --- | --- | --- | --- |
| **Időtartam** | **2008-ban végzettek** | **2010-ben végzettek** | **2012-ben végzettek** | **Összesen** |
| 1 hónap vagy annál kevesebb | 62,00% | 50,47% | 60,06% | **57,51%** |
| 2 hónap  | 5,14% | 8,20% | 6,71% | **6,68%** |
| 3 hónap | 10,86% | 11,04% | 10,98% | **10,96%** |
| fél év | 14,29% | 21,14% | 13,41% | **16,28%** |
| 1 év | 4,29% | 3,47% | 6,10% | **4,62%** |
| több mint 1 év | 3,43% | 5,68% | 2,74% | **3,95%** |

 *Forrás: a pályakövetési kérdőívek adatai*

A hallgatók körében még közvetlenül diplomájuk megszerzése előtt végeztünk felmérést, mely kitért arra, hogy elképzeléseik szerint mennyi időn belül fognak tudni elhelyezkedni végzésüket követően. A 2. ábra összefoglalóan mutatja a 3 évfolyam elképzelt és megvalósult elhelyezkedési idejét.

1. ábra: A végzettek vélt és valós elhelyezkedési ideje

A 2008-ban végzettek

*Forrás: a pályakövetési kérdőívek adatai*

A 2010-ben végzettek

*Forrás: a pályakövetési kérdőívek adatai*

A 2012-ben végzettek

*Forrás: a pályakövetési kérdőívek adatai*

Összességében elmondható, hogy az elképzeltnél jóval rövidebb idő alatt sikerült elhelyezkednie a végzetteknek. A 2010-ben és 2012-ben végzettek alábecsülték az elhelyezkedési esélyeiket, de a legnagyobb arányban a 2008-ban végzettek, közülük csupán 10,38 % gondolta azt, hogy egy hónapon belül munkát fog találni, ehhez képest a diploma megszerzése után egy hónappal 62 %-uk rendelkezett munkahellyel.

Az elhelyezkedés idején kívül arra is rákérdezett a kérdőív, hogy a végzett hallgatók kaptak-e segítséget az elhelyezkedésük során az egyetemtől, és ha igen, azt milyen formában.

1. táblázat: Az elhelyezkedésben nyújtott segítség formái

|  |  |  |  |  |
| --- | --- | --- | --- | --- |
| **Segítség formái** | **2008-ban végzettek** | **2010-ben végzettek** | **2012-ben végzettek** | **Összesen** |
| a Karrier Iroda segítségével | 7,78% | 8,89% | 13,13% | **10,04%** |
| állásajánlat, hirdetés | 11,11% | 12,22% | 20,20% | **14,70%** |
| állásbörzén való részvétel | 20,00% | 25,56% | 16,16% | **20,43%** |
| céges előadás útján | 11,11% | 14,44% | 9,09% | **11,47%** |
| egyéni karriertervezés | 3,33% | 1,11% | 8,08% | **4,30%** |
| oktatói segítséggel | 27,78% | 32,22% | 31,31% | **30,47%** |
| Practing Alapítvány segítségével | 18,89% | 5,56% | 2,02% | **8,60%** |

*Forrás: a pályakövetési kérdőívek adatai*

A 15. táblázat összefoglalóan tartalmazza, hogy az adott évben végzettek milyen formában kaptak segítséget. Az évfolyamok tekintetében egyetértés van azzal kapcsolatban, hogy a legnagyobb segítséget az oktatóiktól kapták. Ezen kívül az állásbörzén való részvételt jelölték még nagyobb számban, 20,43%. Összességében a legkevesebb sikerre az egyéni karriertervezés vezetett (4,30%).

Jól látható, hogy kari szinten megvannak a tipikus segítségformák, amiket igénybe vesznek a hallgatók. Míg a KGK-n és az MTK-n az oktatói segítség a domináns, a DFK-n végzettek a Karrier Iroda segítségével boldogultak legnagyobb számban, a VTI végzettjei pedig túlnyomó részben állásajánlat vagy hirdetés segítségével helyezkedtek el. Kari szinten is meglepően alacsony az egyéni karriertervezés jelentősége, egyedül a DFK és a KGK végzettjei jelölték meg ezt a formát.

1. táblázat: Az elhelyezkedésben nyújtott segítség formái kari bontásban

|  |  |  |  |  |  |  |  |
| --- | --- | --- | --- | --- | --- | --- | --- |
| **Kar/Intézet** | **a Karrier Iroda segítségével** | **állásajánlat, hirdetés** | **állásbörzén való részvétel** | **céges előadás útján** | **egyéni karrierterve-zés** | **oktatói segítséggel** | **Practing Alapítvány segítségével** |
| DFK | 50,00% | 33,33% | 0,00% | 16,67% | 0,00% | 0,00% | 0,00% |
| KGK | 10,45% | 10,45% | 23,88% | 8,96% | 5,97% | 34,33% | 5,97% |
| MTK | 9,18% | 14,29% | 20,92% | 10,71% | 4,08% | 30,61% | 10,20% |
| PLI | 0,00% | 16,67% | 0,00% | 50,00% | 0,00% | 33,33% | 0,00% |
| VTI | 0,00% | 75,00% | 0,00% | 25,00% | 0,00% | 0,00% | 0,00% |
| **Összesen** | **10,04%** | **14,70%** | **20,43%** | **11,47%** | **4,30%** | **30,47%** | **8,60%** |

*Forrás: a pályakövetési kérdőívek adatai*

* 1. Foglalkoztatási státusz

A kérdőív kitért arra is, hogy jelenleg milyen módon vannak foglalkoztatva a végzettek, mi a munkaerő-piaci státuszuk, milyen beosztásban dolgoznak, van-e és ha igen hány beosztottjuk, mennyire elégedettek a munkájukkal és mennyi az átlagkeresetük.

A 17. táblázat mutatja, hogy az öregdiákok a kérdőív kitöltésekor milyen munkaerő-piaci státusszal rendelkeztek.

1. táblázat: A jelenlegi munkaerő-piaci státusz

|  |  |  |  |  |  |  |  |
| --- | --- | --- | --- | --- | --- | --- | --- |
| **2008-ban végzettek** | **Alkalmazott** | **GYES-en, GYED-en (GYET-en) van** | **Háztartásbeli, egyéb inaktív (eltartott)** | **Munkanélküli** | **Nappali tagozaton tanuló diák** | **Önfoglalkoz-tató, önálló vállalkozó** | **Vállalkozó** |
| DFK | 71,43% | 19,05% | 0,00% | 0,00% | 0,00% | 9,52% | 0,00% |
| KGK | 86,84% | 3,51% | 0,00% | 5,26% | 0,88% | 1,75% | 1,75% |
| MTK | 86,70% | 2,75% | 0,00% | 5,50% | 0,46% | 1,83% | 2,75% |
| PLI | 70,00% | 30,00% | 0,00% | 0,00% | 0,00% | 0,00% | 0,00% |
| VTI | 0,00% | 0,00% | 0,00% | 0,00% | 0,00% | 100,00% | 0,00% |
| **Összesen** | **84,93%** | **4,66%** | **0,00%** | **4,93%** | **0,55%** | **2,74%** | **2,19%** |

|  |  |  |  |  |  |  |  |
| --- | --- | --- | --- | --- | --- | --- | --- |
| **2010-ben végzettek** | **Alkalmazott** | **GYES-en, GYED-en (GYET-en) van** | **Háztartásbeli, egyéb inaktív (eltartott)** | **Munkanélküli** | **Nappali tagozaton tanuló diák** | **Önfoglalkoz-tató, önálló vállalkozó** | **Vállalkozó** |
| DFK | 83,33% | 11,11% | 0,00% | 5,56% | 0,00% | 0,00% | 0,00% |
| KGK | 83,33% | 1,85% | 0,00% | 7,41% | 7,41% | 0,00% | 0,00% |
| MTK | 83,50% | 3,50% | 1,00% | 3,50% | 4,00% | 2,00% | 2,50% |
| PLI | 86,67% | 0,00% | 0,00% | 13,33% | 0,00% | 0,00% | 0,00% |
| VTI | 0,00% | 0,00% | 0,00% | 100,00% | 0,00% | 0,00% | 0,00% |
| **Összesen** | **83,09%** | **3,21%** | **0,58%** | **5,83%** | **4,66%** | **1,17%** | **1,46%** |

|  |  |  |  |  |  |  |  |
| --- | --- | --- | --- | --- | --- | --- | --- |
| **2012-ben végzettek** | **Alkalmazott** | **GYES-en, GYED-en (GYET-en) van** | **Háztartásbeli, egyéb inaktív (eltartott)** | **Munkanélküli** | **Nappali tagozaton tanuló diák** | **Önfoglalkoz-tató, önálló vállalkozó** | **Vállalkozó** |
| DFK | 72,73% | 0,00% | 3,03% | 18,18% | 6,06% | 0,00% | 0,00% |
| KGK | 66,99% | 1,94% | 0,97% | 10,68% | 16,50% | 0,97% | 1,94% |
| MTK | 80,75% | 0,42% | 1,26% | 7,11% | 6,69% | 0,84% | 2,93% |
| PLI | 72,22% | 11,11% | 0,00% | 11,11% | 5,56% | 0,00% | 0,00% |
| VTI | 40,00% | 0,00% | 0,00% | 0,00% | 60,00% | 0,00% | 0,00% |
| **Összesen** | **75,19%** | **1,24%** | **1,24%** | **8,93%** | **10,42%** | **0,74%** | **2,23%** |

*Forrás: a pályakövetési kérdőívek adatai*

Általánosságban elmondható, hogy a végzettek nagy része – a végzés évétől függetlenül- alkalmazottként dolgozik, 2008-ban végzettek 84,93%-a, a 2010-ben végzettek 83,09%-a, míg a 2012-ben végzettek 75,19%-a . Míg a legkisebb arányban a háztartásbeliek, a GYES-en /GYED-en lévők, illetve az önfoglalkoztatottak vannak. Az öregdiákok viszonylag kis száma munkanélküli a kérdőív kitöltésekor, ez a 2012-ben végzettek körében a legnagyobb, itt 8,93%. Ez azonban annak is betudható, hogy ők állnak legközelebb a végzéshez, így a diploma megszerzése óta még nem telt el egy év.

A kérdőív rákérdezett arra is, hogy milyen beosztásban dolgoznak a végzettjeink. Összességében a végzettek több mint fele diplomás beosztottként dolgozik, a felsővezetők legnagyobb arányban (2,74%) a 2008-ban végzettek közül kerültek ki, ami persze azért sem meglepő, mert ők vannak jelen legrégebb óta a munkaerőpiacon a három évfolyam közül. Összességében a válaszadók 1,83%-a dolgozik felsővezetőként. Ezzel szemben a középvezetőként dolgozók száma már nagyobb, összesen 10,70%.

1. táblázat: Beosztás típusa

|  |  |  |  |  |  |  |
| --- | --- | --- | --- | --- | --- | --- |
| **Végzés éve** | **Beosztott, nem diplomás foglalkozás** | **Beosztott diplomás** | **Alsóvezető** | **Középvezető** | **Felsővezető** | **Nem válaszolt** |
| 2008 | 7,67% | 57,81% | 5,48% | 11,23% | 2,74% | 15,07% |
| 2010 | 9,04% | 57,73% | 2,62% | 11,95% | 1,75% | 16,91% |
| 2012 | 9,18% | 50,12% | 5,71% | 8,93% | 0,99% | 25,06% |
| **Összesen** | **8,63%** | **55,22%** | **4,60%** | **10,70%** | **1,83%** | **19,01%** |

*Forrás: a pályakövetési kérdőívek adatai*

A 19. táblázat mutatja, hogy a végzettek milyen arányban rendelkeznek beosztottakkal. Nagy részüknek, összességében 78,89%-nak egyáltalán nincs beosztottja. 14,21 %-nak kevesebb, mint 10 beosztottja van és 6,90 %-nak legalább 10 beosztottja van.

1. táblázat: Az öregdiákok beosztottjainak száma

|  |  |  |  |
| --- | --- | --- | --- |
| **Végzés éve** | **10 vagy több alkalmazott/beosztott** | **1-9 alkalmazott/beosztott** | **Nincs alkalmazottja/beosztottja** |
| 2008 | 6,75% | 16,26% | 76,99% |
| 2010 | 6,71% | 13,76% | 79,53% |
| 2012 | 7,21% | 12,61% | 80,18% |
| **Összesen** | **6,90%** | **14,21%** | **78,89%** |

*Forrás: a pályakövetési kérdőívek adatai*

Az öregdiákok munkaviszonyának jellegére is rákérdezett a kérdőív, amiből kiderült, hogy legtöbbjük állandó jellegű, határozatlan idejű munkaviszony keretében van foglalkozatva. A 2008-ban végzettek esetében ez 95,71%, míg a 2012-ben végzetteknél 81,68%. Az alkalmi jellegű vagy megbízásos munkavégzés pedig egyáltalán nem vagy nagyon kis arányban jellemző.

1. táblázat: Az öregdiákok munkaviszonya

|  |  |  |  |
| --- | --- | --- | --- |
| **Végzés éve** | **Alkalmi, vagy megbízás jellegű (tiszteletdíjas, jutalékos stb.)**  | **Állandó jellegű és határozatlan idejű**  | **Határozott idejű**  |
| 2008 | 0,00% | 95,71% | 4,29% |
| 2010 | 0,67% | 92,62% | 6,71% |
| 2012 | 2,10% | 81,68% | 16,22% |
| **Összesen** | **0,94%** | **89,86%** | **9,20%** |

*Forrás: a pályakövetési kérdőívek adatai*

A kérdőív kitöltése során arra is lehetőség nyílt, hogy megtudjuk a végzettek munkahelyükkel való elégedettségét. 1-től 4-ig terjedő skálán (1= teljesen elégedetlen,4=teljesen elégedett) értékelhették a munkahelyüket több szempont alapján.

1. táblázat: A végzettek munkahellyel való elégedettsége

|  |  |  |  |  |  |  |  |
| --- | --- | --- | --- | --- | --- | --- | --- |
| **Kar/Intézet** | **A munka szakmai, tartalmi része** | **Szakmai előmenetel, karrierépítés** | **Szakmai presztízs** | **Jövedelem, juttatások** | **A munka személyi körülményei** | **A munka tárgyi körülményei** | **A munka összessége** |
| DFK | 2,96 | 2,51 | 2,96 | 2,76 | 2,89 | 2,86 | 2,90 |
| KGK | 2,96 | 2,54 | 2,63 | 2,49 | 2,93 | 2,92 | 2,80 |
| MTK | 3,07 | 2,66 | 2,81 | 2,60 | 3,10 | 2,96 | 2,95 |
| PLI | 2,93 | 2,42 | 1,88 | 1,95 | 2,79 | 2,56 | 2,70 |
| VTI | 2,93 | 3,07 | 2,79 | 1,79 | 2,71 | 2,50 | 2,43 |
| **Összesen** | **3,03** | **2,61** | **2,73** | **2,54** | **3,02** | **2,92** | **2,89** |

*Forrás: a pályakövetési kérdőívek adatai*

Általánosságban elmondható, hogy a legnagyobb arányban a munka szakmai, tartalmi részével elégedettek az öregdiákok, míg a jövedelemmel, juttatásokkal kapcsolatban a legelégedetlenebbek. A MTK volt hallgatói a legelégedettebbek a munkájukat összességében tekintve, míg a legelégedetlenebbek a VTI végzettjei, viszont a szakmai előmenetel és a szakmai presztízs szempontjából a VTI öregdiákjai adták átlagosan a legmagasabb minősítést.

A kérdőív azt is megpróbálta kideríteni, hogy a válaszadók jelenlegi munkahelye mennyire kapcsolódik a tanult szakmához, szakterülethez. A 22. táblázat a munkahely és a megszerzett diploma közötti kapcsolatot mutatja.

1. táblázat: A munkahely és a megszerzett végzettség közötti kapcsolat

|  |  |  |  |  |
| --- | --- | --- | --- | --- |
| **Kar/Intézet** | **a saját és a kapcsolódó szakterületek** | **bármilyen szakterület** | **csak a saját szakterület** | **egy egészen más szakterület** |
| DFK | 33,33% | 16,67% | 16,67% | 33,33% |
| KGK | 76,74% | 2,33% | 14,73% | 6,20% |
| MTK | 65,82% | 1,90% | 24,68% | 7,59% |
| PLI | 46,67% | 0,00% | 26,67% | 26,67% |
| VTI | 37,50% | 0,00% | 62,50% | 0,00% |
| **Összesen** | **67,30%** | **2,11%** | **22,57%** | **8,02%** |

*Forrás: a pályakövetési kérdőívek adatai*

A kitöltők nagy aránya, több mint fele (67,30%) a saját és a kapcsolódó szakterületek valamelyikén tudott elhelyezkedni, ez a KGK-n a legjellemzőbb, 76,74%-ban. Csak a saját szakterületen való elhelyezkedés a legnagyobb arányban (62,50%) nem meglepő módon a VTI végzettjei között jellemző. Sokan viszont egészen más szakterületen helyezkedtek el, legnagyobb arányban a DFK (33,33%) és a PLI (26,67%) végzettjei.

A kérdőívből kiderült az is, hogy a válaszadók milyen havi bruttó átlagkeresettel rendelkeznek. A 23. táblázat az öregdiákok munkabér kategóriák szerinti megoszlását mutatja.

1. táblázat: Bruttó munkabér nagysága

|  |  |  |  |  |
| --- | --- | --- | --- | --- |
| **Munkabér kategória** | **2008-ban végzettek** | **2010-ben végzettek** | **2012-ben végzettek** | **Összesen** |
| 100.000 Ft Alatt | 12,88% | 18,37% | 25,06% | **18,99%** |
| 100.001-200.000 Ft | 36,99% | 40,23% | 40,94% | **39,42%** |
| 200.001-300.000 Ft | 19,45% | 24,78% | 19,35% | **21,06%** |
| 300.001-400.000 Ft | 19,73% | 8,75% | 11,17% | **13,23%** |
| 400.001-500.000 Ft | 5,48% | 5,25% | 0,50% | **3,60%** |
| 500.000 Ft felett | 5,48% | 2,62% | 2,98% | **3,69%** |

*Forrás: a pályakövetési kérdőívek adatai*

A munkabér kategóriák között elég nagy szórás mutatkozik. A legtöbben 100.001 és 200.000 Ft, valamint 200.001-300.000 Ft között keresnek havonta, ez majdnem a válaszadók 60%-a. Viszont a 100.000 Ft alatt keresők aránya is elég nagy, összesen 18,99%. Megjegyzendő, hogy 500.000 Ft felett az összes kitöltő 3,69 %-a keres, közülük a legtöbben 2008-ban végeztek.

A 3. ábra karokra és intézetekre lebontva mutatja az adott évben végzett öregdiákok bruttó átlagkeresetét.

1. ábra: Végzettek bruttó bér jövedelme karonként/intézetenként

*Forrás: a pályakövetési kérdőívek adatai*

A végzettek havi átlagos bruttó bér jövedelme 156.785 Ft. A legjobban a MTK öregdiákjai keresnek, az ő átlagos havi bruttó bérük 230.471 Ft. Míg a legalacsonyabb keresettel a VTI végzettjei rendelkeznek, ez átlagosan havonta csupán 56.716 Ft-ot jelent. A VTI végzettjeitől eltekintve a legjobb keresettel a 2008-ban végzettek rendelkeznek.

A 2008-ban végzettek esetében azt látjuk, hogy a végzés pillanatában kevesebben jelölték a legalacsonyabb bérsávot, mint amennyien a 2013-as felmérés során arról nyilatkoztak, hogy ekkora havi fizetéssel bírnak (12,88%-kal szemben 8,31% képzelt el ekkor fizetést magának a diploma megszerzése előtt közvetlenül). Ugyanakkor a 301 ezer Ft feletti sávba is többen beleesnek, mint a korábbi 2011-es felméréskor, illetve a végzéskor elképzelt arányokhoz képest. Ez nyilvánvalóan annak is betudható, hogy most már öt éves szakmai tapasztalat van a hátuk mögött, ami magasabb fizetésű pozíciók betöltését teszi lehetővé számukra. Így például a legmagasabb, 501ezer Ft feletti havi fizetést 5,48%-an jelölték meg az idei vizsgálat során.

4. ábra: Elképzelt, 2011-es és 2013-as munkabér a 2008-ban végzetteknél

*Forrás: pályakövetési és hallgatói motivációs kérdőívek adatai*

A 2010-ben végzetteknél hasonló tendenciákat figyelhetünk meg, mint a 2008-as évfolyam esetében. Így a 101 ezer - 300 ezer Ft közötti két bérsávba tartozók arányának csökkenését magyarázza, hogy megnőtt az ennél magasabb bérkategóriát bejelölők aránya, de ugyanakkor sajnálatos módon a legalacsonyabb, 100 ezer Ft alatti havi fizetést is többen választották, mint a két évvel korábbi felméréskor.

5. ábra: Elképzelt, 2011-es és 2013-as munkabér a 2010-ben végzetteknél

*Forrás: pályakövetési és hallgatói motivációs kérdőívek adatai*

A 2012-ben végzettek diplomájuk megszerzését követően korábban még nem voltak lekérdezve, így a jelen vizsgálat során adott feleleteiket a végzés pillanatában elképzelt terveikkel tudjuk csupán összevetni. Ez alapján azt mondhatjuk el, hogy sajnos a legalacsonyabb bérkategóriába jóval többen tartoznak, mint arra a diploma megszerzése előtt számítottak, az akkor 0,6%-kal szemben 25,06% bír ekkora havi jövedelemmel. A következő, 101 ezer – 200 ezer Ft közötti bérrel szintén többen bírnak, mint amennyien korábban elképzelték, ezzel szemben a magasabb 201 ezer – 300 ezer Ft-os fizetésben jóval kevesebben részesülnek. A 2012-es év végzettejeinek körében tapasztalható alacsonyabb jövedelmek minden bizonnyal annak is köszönhetőek, hogy ezek a frissdiplomás hallgatók még csupán egy éve szerezték meg diplomájukat, kevesebb szakmai tapasztalattal rendelkeznek a másik két év végzettjeihez képest, s ez fizetésükben is megmutatkozik.

6. ábra: Elképzelt és realizált munkabér a 2012-ben végzetteknél

*Forrás: pályakövetési és hallgatói motivációs kérdőívek adatai*

Végzettjeinket arról is kérdeztük, milyen munkahelyen dolgoznak. Elmondható, hogy többségében teljes mértékben magyar, magán tulajdonú vállalatnál kaptak állást, s jóval kisebb azoknak az aránya, akik részben állami vagy részben magántulajdonú vállalatnál vállaltak munkát (*24. és 25. táblázat*).

24. táblázat: Munkahely típusa

|  |  |  |  |
| --- | --- | --- | --- |
| Végzés éve | részben állami, részben magántulajdonú, vagy | teljes mértékben állami/önkormányzati tulajdonú | teljes mértékben magántulajdonú |
| 2008 | 5,21% | 34,36% | 60,43% |
| 2010 | 5,37% | 18,79% | 75,84% |
| 2012 | 3,90% | 30,63% | 65,47% |
| **Összesen** | **4,81%** | **28,21%** | **66,98%** |

*Forrás: pályakövetési kérdőívek adatai*

25. táblázat: Munkahely típusa

|  |  |  |  |
| --- | --- | --- | --- |
| Végzés éve | Részben magyar tulajdonú | Teljes mértékben külföldi tulajdonú | Teljes mértékben magyar tulajdonú |
| 2008 | 9,51% | 28,83% | 61,66% |
| 2010 | 8,05% | 30,87% | 61,07% |
| 2012 | 9,01% | 34,23% | 56,76% |
| **Összesen** | **8,88%** | **31,35%** | **59,77%** |

*Forrás: pályakövetési kérdőívek adatai*

A következő táblázatból látható, hogy többségében valamely nagyvállalatnál helyezkedtek el öregdiákjaink. Az önfoglalkoztatók aránya jóval kisebb a többi csoporthoz képest.

26. táblázat: Munkahelyen dolgozók száma

|  |  |  |  |  |  |  |
| --- | --- | --- | --- | --- | --- | --- |
| Végzés éve | 2-9 fő | 10-49 fő | 50-249 fő | 250-999 fő | 1000 fő vagy afölött | Önfoglalkoztató vagyok |
| 2008 | 13,80% | 14,42% | 16,26% | 15,34% | 38,96% | 1,23% |
| 2010 | 16,44% | 15,77% | 17,45% | 16,44% | 33,22% | 0,67% |
| 2012 | 12,61% | 16,22% | 19,82% | 15,02% | 35,44% | 0,90% |
| **Összesen** | **14,21%** | **15,46%** | **17,87%** | **15,57%** | **35,95%** | **0,94%** |

*Forrás: pályakövetési kérdőívek adatai*

A főállásuk mellett mellékállással rendelkezők aránya csekély, 10% alatt marad, ezt támasztja alá a 27. táblázat is.

27. táblázat: Mellékállással rendelkezők

|  |  |  |
| --- | --- | --- |
| Végzés éve | igen | nem |
| 2008 | 8,77% | 91,23% |
| 2010 | 9,04% | 90,96% |
| 2012 | 7,20% | 92,80% |
| **Összesen** | **8,28%** | **91,72%** |

*Forrás: pályakövetési kérdőívek adatai*

* 1. Az egyetemi képzés értékelése

Fontos visszajelzés az intézmény számára, hogy a munkaerőpiacon szerzett tapasztalataik alapján végzettjeink hogyan ítélik meg a képzés hasznosíthatóságát. Többségében a részben felhasználható válasszal éltek a kitöltés során, ami valószínűleg annak tudható be, hogy tanulmányaik alatt a hallgatók egy alaptudást kapnak, illetve van lehetőségük kompetenciáik fejlesztésére, de a legtöbb esetben már egy-egy cégnél történő munkavállalás során sikerült szert tenniük olyan speciális tudásra, ami szükséges az adott vállalatnál való helytálláshoz. Emellett viszont rendkívül pozitív, hogy 30,96%-ban elengedhetetlennek, illetve nagyon hasznosnak vélik az egyetemen tanultakat (*28. táblázat*).

28. táblázat: Az Egyetemen tanultak hasznosíthatósága

|  |  |  |  |  |
| --- | --- | --- | --- | --- |
| Tanultak hasznosíthatósága | 2008-ban végzettek | 2010-ben végzettek | 2012-ben végzettek | Összesen |
| elengedhetetlen | 6,85% | 9,04% | 12,16% | **9,45%** |
| nagyon hasznos | 21,64% | 20,12% | 22,58% | **21,51%** |
| részben felhasználható | 50,96% | 51,02% | 49,13% | **50,32%** |
| alig használható | 12,05% | 11,08% | 9,68% | **10,89%** |
| egyáltalán nem | 1,37% | 2,33% | 0,99% | **1,53%** |
| nem tudom, nem dolgoztam még a szakmámban még nem tudom | 7,12% | 6,41% | 5,46% | **6,30%** |

*Forrás: pályakövetési kérdőívek adatai*

Ha karok szerint figyeljük, hogyan ítélték meg a képzés hasznosíthatóságát végzettjeink, az látható, hogy elengedhetetlennek leginkább a KGYK egykori hallgatói tartják a képzést (16,62%). De többnyire azzal a válasszal éltek a kitöltők, hogy nem tudják megítélni ezt.

7. ábra: Az Egyetemen tanultak hasznosíthatósága karok szerint

*Forrás: pályakövetési kérdőívek adatai*

Ha az elmúlt évek eredményeit vetjük össze a képzés során tanultak hasznosíthatóságának megítélése szempontjából, azt láthatjuk, hogy az „egyáltalán nem” kategória állandóan 2% alatt marad, s a részben felhasználható megítélés 40-50% körül alakul, ami a fent már leírt okkal magyarázható leginkább. Az elengedhetetlen vélemény kapcsán mindenképpen pozitívnak mondható, hogy a 2009-es felméréskor tapasztalt 5,98%-os arányhoz képest növekedés figyelhető meg, aminek köszönhetően ez az érték most már évről évre 8,5-13% között mozog.

8. ábra: Az Egyetem tanultak hasznosíthatósága 2009-2013

*Forrás: pályakövetési kérdőívek adatai*

A képzés erősségeinek megítélése kapcsán leginkább azt emelték ki az öregdiákok, hogy széleskörű elméleti ismeretekre tehettek szert (26,73%), továbbá szemléletük formálódott az egyetemi évek alatt (25,56%).

29. táblázat: A képzés erősségei

|  |  |  |  |  |
| --- | --- | --- | --- | --- |
| Végzés éve | 2008-ban végzettek | 2010-ben végzettek | 2012-ben végzettek | Összesen |
| a szakmai ismereteken túl pénzügyi, jogi, szervezési, kommunikációs ismereteket adott | 7,67% | 8,75% | 6,45% | **7,56%** |
| bizonyos szemlélet kialakítását segítette | 23,84% | 26,53% | 26,30% | **25,56%** |
| felkészített a szakmai problémák megoldására | 4,38% | 4,66% | 6,45% | **5,22%** |
| gyakorlati ismereteket adott | 5,75% | 4,08% | 7,20% | **5,76%** |
| magas szintű oktatás | 3,01% | 2,04% | 3,72% | **2,97%** |
| önállóságra késztetett | 26,03% | 27,41% | 19,60% | **24,12%** |
| sok szó esett az emberi, munkatársi kapcsolatok fontosságáról | 1,10% | 2,62% | 2,48% | **2,07%** |
| széleskörű elméleti ismeretet adott | 28,22% | 23,91% | 27,79% | **26,73%** |

*Forrás: pályakövetési kérdőívek adatai*

A végzést követően változott az öregdiákok véleménye a képzés erősségeit illetően. A 2008-ban végzetteknél az figyelhető meg, hogy ma már azt tartják a képzés legnagyobb erősségének, hogy széleskörű elméleti ismereteket adott az (28,22%), míg a végzésük pillanatában ezt csupán 2,77% jelölte meg. A korábbi, 2011-es vizsgálatkor már szintén nagyobb arányban jelölték be ezt a választ, akkor 25,52%-ban. Ezen kívül az önállóság kialakulásáról is jóval többen nyilatkoztak a képzés kapcsán, mint a diploma megszerzése előtt.

9. ábra: Az egyetemi képzés erősségeinek az értékelése a végzéskor, a 2011-es felmérés során és jelenleg

2008-ban végzettek

*Forrás: pályakövetési és hallgatói motivációs kérdőívek adatai*

A 2008-ban végzettek szintén kiemelték az önállóság hozzájárulásához való kérdéskört, a 2011-es felméréskor 18,72% nyilatkozott erről, míg a mostani vizsgálatkor ez az arány már 27,41% volt. Ezen kívül a szemléletük alakulásában való szerepet emelték ki nagyobb arányban.

10. ábra. Az egyetemi képzés erősségeinek az értékelése a végzéskor, a 2011-es felmérés során és jelenleg

2010-ben végzettek

*Forrás: pályakövetési és hallgatói motivációs kérdőívek adatai*

A 2012-es év végzettjei széleskörű elméleti ismeretek elsajátítását emelték ki a válaszadás során (27,79%), illetve az előző két évfolyam végzettjeihez hasonlóan ők is erősségként említették meg a bizonyos szemlélet kialakulását (26,30%).

1. ábra: Az egyetemi képzés erősségeinek az értékelése a végzéskor és jelenleg

2012-ben végzettek

*Forrás: pályakövetési és hallgatói motivációs kérdőívek adatai*

Évről évre az egyik fő gyengeségként emelik ki azt végzettjeink, hogy kevés volt a szakmai gyakorlatra való lehetőségük, az idei vizsgálat során 40,32% említette ezt a képzés fő hiányosságaként. Ennek hátterében többek között az állhat, hogy számos alapszakon csak hat hetes nyári gyakorlat van előírva, ami valóban rövid időt jelent. Ezért fontos még az egyetemi évek alatt a hallgatóság minél szélesebb köréhez eljuttatni az információt, hogy a tantervben előírt gyakorlat mellett számos lehetőségük van gyakorlati munkák elvégzésére, ebben pedig kiemelt szerepet kap a Karrier Iroda, amely széleskörű ipari kapcsolataival segítséget tud nyújtani az erre nyitott és érdeklődő hallgatóknak. Ehhez képest a többi hiányosságot már jóval kisebb arányban jelölték meg a válaszadók, így a második leggyakrabban választott „nem korszerű és/vagy nem elégséges mértékű szakmai ismeretet tanítottak lehetőséget” már csak 17,01 %-ban.

30. táblázat: A képzés gyengeségei

|  |  |  |  |  |
| --- | --- | --- | --- | --- |
| Végzés éve | 2008-ban végzettek | 2010-ben végzettek | 2012-ben végzettek | Összesen |
| alacsony szintű vagy nem elégséges nyelvtanulási lehetőség | 11,23% | 13,70% | 10,67% | **11,79%** |
| az emberekkel, munkatársakkal való kapcsolattartásról nem, vagy csak alig esett szó | 6,03% | 5,25% | 5,71% | **5,67%** |
| kapcsolattartás az oktatókkal | 3,29% | 2,33% | 2,73% | **2,79%** |
| kevés volt a szakmai gyakorlati lehetőség | 37,53% | 42,27% | 41,19% | **40,32%** |
| kevés, vagy gyenge volt a szűken vett szakmai anyagokon túlmutató ismeretek | 9,59% | 7,00% | 8,68% | **8,46%** |
| nem korszerű és/vagy nem elégséges mértékű szakmai ismeretet tanítottak | 18,63% | 17,20% | 15,38% | **17,01%** |
| nem volt hiányosság | 10,68% | 6,71% | 10,67% | **9,45%** |
| túl széleskörű oktatás | 3,01% | 5,54% | 4,96% | **4,50%** |

*Forrás: pályakövetési kérdőívek adatai*

Az erősségekhez hasonlóan a gyengeségeknél is elmondható, hogy a végzéshez képest változott az öregdiákok véleménye. Így például a 2008-ban végzettek a diploma megszerzése előtt még 19,09%-ban mondták azt, hogy kevés volt a nyelvtanulási lehetőség, addig a 2011-es felmérés során 15,73%-ban, a mostani vizsgálat esetében pedig csupán 11,23%-ban. Ezzel ellentétben viszont a nem korszerű és/vagy nem elégséges mértékű szakmai ismeret átadását a végzéskor csupán 11,18% kifogásolta, most ez az arány némileg nőtt 18,63%-ra.

1. ábra: Az egyetemi képzés gyengeségeinek az értékelése a végzéskor, a 2011-es felmérés során és jelenleg

2008-ban végzettek*Forrás: pályakövetési és hallgatói motivációs kérdőívek adatai*

A 2010-ben végzett öregdiákok szintén kiemelték azt, hogy kevés volt a szakmai gyakorlati lehetőség (de kevesebben nyilatkoztak erről, mint a végzés pillanatában), illetve nem korszerű és/vagy nem elégséges mértékű szakmai ismeret átadására került sor véleményük szerint.

1. ábra: Az egyetemi képzés gyengeségeinek az értékelése a végzéskor, a 2011-es felmérés során és jelenleg

2010-ben végzettek*Forrás: pályakövetési és hallgatói motivációs kérdőívek adatai*

A 2010-es évfolyammal ellentétben a 2012-es év végzettjeinél jelentős növekedés volt megfigyelhető abban a tekintetben, hogy kevés volt a szakmai gyakorlati lehetőség. Hiszen míg a diploma megszerzése előtt közvetlenül 20,05% nyilatkozott erről, addig ez az arány az idei vizsgálat során 41,19%-ra növekedett. A nyelvtanulási lehetőségek kapcsán viszont pont ennek ellenkezőjéről beszélhetünk, hiszen most jóval kevesebben gondolják, hogy ez gyengesége volt a képzésnek (a végzéskori 21,56%-kal szemben 10,67%).

1. ábra: Az egyetemi képzés gyengeségeinek az értékelése a végzéskor és jelenleg

2012-ben végzettek

*Forrás: pályakövetési és hallgatói motivációs kérdőívek adatai*

* 1. Továbbképzés

Bár a végzés előtt közvetlenül 80% feletti arányban arról nyilatkoznak a hallgatók, hogy szeretnének valamilyen továbbképzésben részt venni, addig az idei vizsgálat azt mutatja, hogy idáig az öregdiákok kevesebb mint fele élt ilyen lehetőséggel.

31. táblázat: Az egyetemi képzés után szakmai továbbképzésben részt vettek aránya

|  |  |  |
| --- | --- | --- |
| Végzés éve | szakmai továbbképzésben részt vett | nem vett részt szakmai továbbképzésben |
| 2008 | 53,42% | 46,58% |
| 2010 | 39,94% | 60,06% |
| 2012 | 33,25% | 66,75% |
| **Összesen** | **41,94%** | **58,06%** |

*Forrás: pályakövetési kérdőívek adatai*

A továbbképzésben résztvett öregdiákok többsége vállalati tréning során bővítette ismereteit. Ezen kívül a tanfolyamon való részvétel volt még gyakori (29,18%) végzettjeink körében.

32. táblázat: A szakmai továbbképzésben részt vettek képzési típus szerinti megoszlása

|  |  |  |  |  |
| --- | --- | --- | --- | --- |
| Végzés éve | 2008-ban végzettek | 2010-ben végzettek | 2012-ben végzettek | Összesen |
| tanfolyam | 27,18% | 24,82% | 36,57% | **29,18%** |
| posztgraduális (újabb egyetemi, főiskolai) | 16,41% | 13,14% | 14,93% | **15,02%** |
| vállalati tréning | 48,21% | 41,61% | 36,57% | **42,92%** |
| PhD, DLA, MBA | 0,00% | 5,11% | 1,49% | **1,93%** |
| önképzés | 5,13% | 12,41% | 5,22% | **7,30%** |
| egyéb továbbképzés | 3,08% | 2,92% | 5,22% | **3,65%** |

*Forrás: pályakövetési kérdőívek adatai*

Végzettjeink továbbképzési elképzeléseit tekintve elmondható, hogy a legtöbben (26,34%) vállalati tréningen kívánnak részt venni. Emellett a tanfolyam is népszerűnek mondható, a válaszadók 24,34%-a jelölte meg ezt a lehetőséget továbbképzési formaként.

33. táblázat: Későbbi szakmai továbbképzés irányai

|  |  |  |  |  |
| --- | --- | --- | --- | --- |
| Végzés éve | 2008-ban végzettek | 2010-ben végzettek | 2012-ben végzettek | Összesen |
| tanfolyam | 26,67% | 20,00% | 25,87% | **24,34%** |
| posztgraduális (újabb egyetemi, főiskolai) | 14,29% | 16,55% | 20,93% | **17,39%** |
| vállalati tréning | 32,06% | 26,55% | 20,93% | **26,34%** |
| PhD, DLA, MBA | 7,62% | 12,07% | 12,79% | **10,85%** |
| önképzés | 16,83% | 20,69% | 16,28% | **17,81%** |
| egyéb továbbképzés | 2,54% | 4,14% | 3,20% | **3,27%** |

*Forrás: pályakövetési kérdőívek adatai*

1. Összefoglalás

A 2013-as pályakövetési vizsgálat a 2008-ban, 2010-ben és 2013-ban diplomát vagy abszolutóriumot szerzett öregdiákok munkaerő-piaci tapasztalatait vette górcső alá. A vizsgálat reprezentativitása felülmúlta a korábbi években tapasztaltakat, hiszen idén kiemelkedően magas számban válaszoltak egykori hallgatóink feltett kérdéseinkre, aminek eredményeképpen 31%-os visszajelzésről beszélhetünk. A tavalyi évben ez az érték 21,41% volt, előtte pedig 28,21%.

A feldolgozott adatok alapján elmondhatjuk, hogy végzettjeink 47,79%-a a Nyugat-dunántúli régióban él, ezen belül is 45,09%-nak itt van állandó munkahelye. Öregdiákjaink 14,40%-a érkezett Győr városából az Egyetemre, s ehhez képest jelenleg 25,20% él itt, ami azt jelenti, hogy a diploma megszerzését követően többen is itt telepedtek le. Egy kicsivel magasabb azoknak az aránya, akik győri munkahellyel rendelkeznek (27,18%), ami azt jelenti, hogy kis számban úgy ingáznak be a megyeszékhelyre (1,98%). Szintén megnövekedett a fővárosban letelepedők aránya, 3,69% nyilatkozott arról, hogy 14 éves korában Budapesten élt, ezzel szemben napjainkban már 15,57%-ra rúg az ott élők aránya. A külföldön munkát vállalók aránya csekély, csupán 5,31%-ot tesz ki.

Évről évre pozitív eredményekkel büszkélkedhet intézményünk öregdiákjainak elhelyezkedési idejét tekintve. Az idei felmérésből kiderül, hogy a végzettek 91,43%-a fél éven belül sikeresen elhelyezkedett, ezen belül is 57,51% egy hónapon belül történő elhelyezkedési idővel bír. Az is lényeges emellett, hogy munkába állt öregdiákjaink 89,86%-ban állandó jellegű és határozatlan idejű munkaviszonyban van foglalkoztatva, s mindenképpen kiemelendő, hogy 89,87%-uk saját vagy ahhoz kapcsolódó szakterületen talált magának munkát.

Fent bemutatott eredmények azt támasztják alá, hogy öregdiákjaink sikeresen tudtak kilépni a munkaerőpiacra, illetve helytállni ott, ami azt bizonyítja, hogy egyetemünkön olyan tudásra tettek szert és olyan készségeik fejlődtek, melyek megfelelnek a vállalatok által támasztott elvárásoknak.

A vizsgálat során kapott adatok nem csupán az egyetem vezetősége, munkatársai, valamint jelenlegi hallgatói számára fontosak, hanem a továbbtanulás előtt álló középiskolásoknak, leendői hallgatóinknak is képet fest arra vonatkozóan, miértérdemes erre az egyetemre beiratkozni, milyen esélyekkel számolhatnak diplomájuk megszerzését követően. Ezek az adatok megerősíthetik a választás előtt álló fiatalokat abban, hogy ezt az intézményt válasszák.

1. Melléklet

4.1. Módszertan

Az intézmény a hallgatói motivációs vizsgálatokat on-line standard kérdőíves adatfelvétellel kívánta és kívánja a jövőben is megvalósítani, a célnak megfelelő, a kérdőívek menedzsmentje mellett előzetes adatfeldolgozást is végző szoftver igénybevételével. Tekintettel arra, hogy az on-line kérdőíves adatfelvételeknél szakmailag nem javasolt túl részletes, hosszú kérdőívek használata, különösen fontos, hogy az intézményi kérdésblokk úgy kerüljön kialakításra, a kérdések pedig kiválasztásra, hogy azok a válaszadók számára ne jelentsenek túl nagy terhet.

A vizsgálat az Egyetem minden hallgatójára kiterjed, beleértve a felsőfokú szakképzésben résztvevőket is. A vizsgálat koordinációja részben automatizált volt (a folyamat megkezdése után a lekérdezőprogram automatikusan figyelmeztető e-mailt küldött azoknak, akik megadott időpontokig nem töltötték ki a kérdőívet), részben személyes közreműködést igényelt (a lekérdezés paramétereinek kialakítása, a folyamat elindítása, felügyelete, telefonos közreműködés a megfelelő válaszadási arány elérése érdekében).

A vizsgálatok központi koordinációban, de a három kar és két intézet szoros együttműködésében valósul meg. Tekintettel arra, hogy a karok ill. intézetek – bár számottevő létszámkülönbséggel rendelkeznek – a megvalósítandó minta szempontjából nagyságrendileg azonos kategóriába esnek, mindegyik esetében hasonló elvárt értékekkel számolhatunk. A válaszadási arány esetében 15% a célérték, ami a hallgatói létszám tekintetében reálisan elvárható volt, s a lekérdezési fázis körültekintő kialakításával, megszervezésével, felügyeletével minden körülmény között biztosítani kellett.

A Széchenyi István Egyetem jelenlegi hallgatóinak körében lefolytatandó kérdőíves adatfelvételek célja egy olyan, folyamatosan bővülő, a hallgatói életpályák megfigyelésére és időbeli változások, elmozdulások követésére alkalmas adatbázis kialakítása, amely integrált, dinamikus vizsgálatok elvégzésére nyújt lehetőséget, a több elemből álló struktúra időbeli kifutásával pedig panelvizsgálatként funkcionálhat bizonyos alminták esetében. A kutatási struktúra három főiránnyal rendelkezik, a megfelelő adatfelvételi lépésekkel párosítva.

A 2006 óta folyamatban lévő kutatási struktúra a kezdetektől három főiránnyal rendelkezik, melynek adatait a Diplomás Pályakövető Rendszerhez csatlakozva jelenleg két vizsgálatban gyűjtünk össze a megfelelő adatfelvételi lépésekkel párosítva. (1. táblázat)

A kutatás főirányai

|  |  |
| --- | --- |
| Főirányok | Eszköz |
| Hallgatói motivációs vizsgálat | 1. A hallgatók előzetes várakozásai és elsődleges tapasztalatai az egyetemmel kapcsolatban  | Az első éves hallgatók körében lefolytatott kérdőíves vizsgálat  |
| 2. A hallgatók összefoglaló értékelése az egyetemi tanulmányok időszakáról, munkaerőpiaccal kapcsolatos várakozások  | A végzős hallgatók körében lefolytatott kérdőíves vizsgálat  |
| Pályakövetési vizsgálat | 3. A munkaerő-piaci integráció folyamata, az egyetemi képzés gyakorlati eredményei  | A végzett hallgatók körében két alkalommal lefolytatott kérdőíves vizsgálat  |

A megjelölt főirányokon kívül a kérdőíves vizsgálatok alkalmasak arra, hogy alapvető információkat nyújtsanak az egyetemi hallgatók szocio-demográfiai státuszáról (életkörülmények, földrajzi elhelyezkedés, mobilitás).

A fentiekben bemutatott háromféle kérdőíves vizsgálat mindegyike önkitöltős módszerrel készül. Nem várható el, hogy mindhárom kérdőív esetén a teljes vizsgálni kívánt populáció részt vegyen a felmérésben, de minta sincs meghatározva előzetesen, így ahol szükséges, a reprezentativitás utólagos kvótákkal, illetve súlyozással biztosítható.

A három – illetve az utánkövetéses vizsgálat két lépcsőjével együtt négy – adatfelvétel esetében kiemelten fontos kérdés az összehasonlíthatóság. Az összehasonlíthatóságnak jelen esetben két szintje van, ezt az alábbi *(2.)* táblázat szemlélteti.

Az összehasonlíthatóság szintjei

|  |  |
| --- | --- |
| Általános | Korlátozott mértékben követni az időbeli tendenciákat és változásokat olyan módon, hogy a kérdőívek egyező blokkjai és elemei összehasonlításra kerülnek, mind az azonos kérdőívek különböző időben történt felvétele, mind pedig a különböző kutatási lépcsők teljes adatbázisának összehasonlítása alapján. |
| Panelvizsgálat | Időbeli összehasonlítások és életpálya-vizsgálatok elkészítése oly módon, ami lehetővé teszi a rendszerbe bekerült hallgatók azonosíthatóságát. Így a teljes rendszer kifutásával csökkenő elemszámú mintán ugyan, de azonos összetételű válaszadói kör bevonásával végezhetők el az elemzéseket. Ebben az esetben kiemelten fontos az azonosíthatósághoz szükséges minimális mennyiségű személyes adat bizalmas és gondos kezelése. |

Az adatfelvétel jellegéből kiindulva figyelmet kellett fordítani egyrészt a kérdőívek terjedelmére, másrészt pedig arra, hogy a kitöltés menete a hallgatók számára egyszerű és egyértelmű legyen. Ennek érdekében egyrészt célszerű volt úgy meghatározni a kérdőívekben szereplő kérdések mennyiségét, hogy a kitöltés 5–10, maximum 15 perc alatt végrehajtható legyen, másrészt pedig a lehető legegyszerűbb kérdéstechnikákat (egyszeres választás, többszörös választás, preferenciaválasztás, egyszerű négy- és ötfokozatú skálák) kellett alkalmazni.

A vizsgálatban szereplő kérdőív úgy került összeállításra, hogy a lehető legszélesebb lehetőséget nyújtsa az összehasonlításokra és longitudinális elemzések elvégzésére. Az alábbiakban nagy vonalakban bemutatjuk a vizsgálatban szereplő kérdőív tematikus vázlatát. (3. táblázat)

Az általános hallgatói kérdőív felépítése

|  |  |
| --- | --- |
| Blokk | Információk |
| Azonosítás | Nem, kar, szak, képzési szint, képzési tagozat |
| Szocio-demográfiai | Lakhely, családi állapot, gyermekszám, munkaerő-piaci státusz |
| Elhelyezkedés | Elhelyezkedés módja, időtartama, segítség a munkakeresésben, tapasztalatok hasznosítása |
| Foglalkozási státusz | Szakterület, munkakör, jövedelem, presztízs, foglalkoztató jellemzői |
| Az egyetemi képzés értékelése | Erősségek, hiányosságok, kapcsolat az egyetemmel |
| Továbbképzés | Továbbképzés szükségessége, továbbképzés formája, tényleges továbbképzések |